AksaraLLM/aksara-bahasa-daerah-v1 huggingface dataset:
Lasun nyaéta kelompok sato (34 spésiés) dina kulawarga (taksonomi) Herpestidae, karnivora leutik pituin Eurasia kidul jeung Afrika.

Herpestidae perenahna di jero subordo Feliformia, ngahiji jeung kulawarga ucing, hiéna, jeung careuh.

Referensi

Mamalia Asia
Arthropoda nyaéta salah sahiji tina filum sato invertebrata nu dicirian sabab boga awak nu dijieun tina ségmén nu ngahiji, jeung miboga panutup teuas kawas kerang. Lancah nyaéta salah sahiji jenis arthropoda.
Filum arthropoda miboga anggota panglobana di alam dunya.  Jumlah jenis arthropoda leuwih loba ti batan total sakabéh jenis filum sato  nu séjén. Maranéhna hirup di darat, cai tawar, jeung laut ogé di kabéh tempat di bumi.

Ciri Fisik
Arthropoda miboga ciri husus mangrupa suku nu bubukuan. Suku arthropoda miboga persendian nu ngamungkinkeun bisa gerak jeung nyekel dahareun. salian ti éta,  sato ieu ogé boga eksoskeleton (rangka luar) teuas ni dijieun tina zat kitin, eksoskeleton ieu ngajaga manéhna tina gangguan lingkungan jeung sato séjén.

Referensi

Artropoda
Valentino Rossi nyaéta hiji pabalap di arena balap Grandprix Motor dunia. Pabalap ieu katelah ku julukan The Doctor. Rossi mangrupa pabalap sanggeus éra Michael Doohan nu miboga titél juara dunia di opat kelas nu bvda nu dimeunangkeuana salila tujuh belas taun. Rossi nyaéta putra ti mantan pabalap GP 250cc Graziano Rossi jeung Stefania Palma nu geus miboga rékor jeung préstasi nu ngaleuwihan sénior-séniorna. Total pabalap ékséntrik ieu ngabukukeun 7 gelar juara dunia : sakali di kelas 125 cc, sakali di kelas 250cc, lima kali di kelas puncak, 500cc, jueng Moto GP.

Riwayat Balap
Valentino Rossi babar 16 Pébruari 1979 di Italia (Urbino).  Sababaraha taun cicing di London, terus balik deui ka tanah kalahirana Italia. Manéhna ngagabung jeung Movistar Yamaha MotoGP, jeung maké nomer 46. Rossi ngamimitian éta sabab jasa Bapana Graziano Rossi. Graziano Rossi nyaéta pabalap nu kakenal, nu préstasi pangalusna meunang tempat katilu dina taun 1979. Manéhna meunang 3 kali dina taun 1979 maké motor Morbidelli. Dina taun 1990, Graziano cilaka jeung éta jadi ahir karirna. Nalika Valentino 10 taun, manéhna balap dina Karting. Dina umur 11 manéhna ngamimitian naék minimoto. Dina taun 1995 manéhna balap dina kajuaraan Eropa salaku pamaén resmi Aprilia jeung ngabéréskeun musim di tempat katilu.

Referensi

Atlét balap
Moto GP
Karéta api Fajar jeung Senja Utama Solo (Aksara Sunda Baku: ; ) nyaéta Kelas Éksekutip jeung Ékonomi Prémium berbodi Stainless Steel anu dioperasikeun ku PT Kereta Api Indonesia Daop VI Yogyakarta di pulo Jawa ruteu Solo Balapan-Pasar Senén. Ti tanggal 1 Désémber 2019 Karéta api Senja Utama Solo ti Jakarta robah jadwalna ti nu asalna berangkat péuting jadi isuk-isuk jeung ngaranna ogé robah jadi Fajar Utama Solo. Lamun ti Solo jadwalna mah tetep berangkatna soré.

Jadwal perjalanan 
Jadwal dumasar GAPEKA (Grafik perjalanan karéta api) 2019

Insidén 
 Dina tanggal 23 Januari 2014, karéta api Senja Utama Solo nabrak pelajar SMA Negeri 1 Gamping di palintasan Gamping, Sleman. Dicaritakeun pas palang nutup, karéta api Prambanan Éksprés ngaliwat. saenggeus palang kabuka, aya ti arah kulon. Aya error dinq palangna anu otomatis. Akibatna opat urang téwas nyaéta Gitri Yudha Widada (17), urang Balecatur Sleman, Latifah Sylfia Erpriliani (16) urang Godean, Sleman, duanana siswa SMAN 1 Gamping, jeung Sumardi (57) urang Kanoman Gamping jeung Suparwanto (41).

Rangkéan 
Dina hiji rangkéanna, karéta api Senja Utama Solo mawa karéta pembangkit (P), 4 karéta éksekutip (K1), karéta makan (M1), jeung 4 karéta ékonomi prémium (K3). Sakabéh rangkéanna mangrupa rangkéan stainless steel, jeung kadang tukeuran rangkéanna jeung KA Lodaya.

Tingali ogé 
 Karéta api Senja Utama Yogya

Rujukan

Tumbu kaluar 
 Situs resmi PT Kereta Api Indonesia 

Angkutan karéta di Indonésia
Karéta api Menoréh nyaéta karéta api kelas ékonomi AC plus non-PSO anu dioperasikeun ku PT Kereta Api Indonesia di pulo Jawa ruteu Semarang Tawang - Pasar Senén - Jakarta Kota jeung sabalikna, karéta ieu mangrupa karéta api ékonomi kaopat taun 2012 (Menoréh 1) jeung kaopat taun 2014 (Menoréh 2) di Indonésia anu maké pasilitas AC saenggeus karéta api Majapahit.

Mimitina ti tanggal 29 Séptémber 2012 karéta ieu ngagentikeun karéta api Fajar Utama Semarang anu berangkat ti Pasar Senén ka Semarang isuk-isuk, jeung karéta api Senja Utama Semarang anu berangkat ti Semarang ka Pasar Senén peuting. Tuluy ti tanggal 19 Agustus 2014 disusul ku ngagentikeun dua rangkéan karéta éta anu ruteuna sabalikna.

Ti tanggal 3 Oktober 2016 KA Menoréh 1 jeung 2 dijadikeun hiji Kareta nyaéta KA Menoréh wae. Ti tanggal 29 Méi 2019, indit KA Menoréh ti Jakarta tos dilayani ti Stasion Jakarta Kota

Spésifikasi Rangkéan Karéta 
Rangkéan ieu ngagunakeun Rangkéan Ekonomi New Image dijieun ku INKA taun 2016

 1 Lokomotip CC201/CC203/CC206 Dipo Induk SMC atawa Dipo Induk JNG atawa Dipo Induk nu séjén
 5 Karéta Ekonomi AC Plus New Image (K3 2016 SMC)
 1 Karéta Makan (M1 SMC)
 4 Karéta Ekonomi AC Plus New Image (K3 2016 SMC)
 1 Karéta Pembangkit (P SMC)

Katerangan:
 Rangkéan Menoreh K3 2012 jeung K3 2014 dialokasikeun pikeun KA Kamandaka jeung rangkéan KA Menoreh diganti ku Rangkéan K3 2016.
 Mulai dinten Ieu KA Menoreh tos Resmi ngagunakeun Karéta Makan (M1) jeung Karéta Pembangkit (P).
 Dinten ieu Karéta Makan Pembangkit (MP3) Trainset 5 nu Kabogaan KA Menoreh tos dimutasi ka Purwokerto (PWT) keur Sarana Karéta Makan Pembangkit KA Wijayakusuma (saréng jeung Karéta Makan Pembangkit (MP3) Kabogaan KA Kaligung)

Asal-usul ngaran
Ngaran "Menoréh" asalna ti ngaran pagunungan, nyaéta Pagunungan Menoréh, hiji pagunungan anu perenahna di Kabupatén Magelang, Kabupatén Purworejo, jeung Kabupatén Kulon Progo.

Stasion nu dilayanan 
Karéta ieu ngalayanan sababaraha stasion, di antarana Weleri, Batang, Pekalongan, Pemalang, Tegal, Brebes, Cirebon Prujakan,  Jatinegara jeung Pasar Senén

Jadwal Lalampahan  
Ieu jadwal Lalampahan KA Menoreh per 1 Désémber 2019 (dumasar Gapeka 2019).

Insidén 
 Dina tanggal 8 Maret 2014, beus pariwisata PO Haryanto nopol B 7036 PGA anu ngangkut rombongan barudak anu ngalakukeun kagiatan santunan ditabrak karéta api Menoréh pas ngaliwat ka palintasan liwar di antara Stasion Cikarang jeung Stasion Tambun. Akibatna, lokomotip ruksak, lampu-lampuna pareupeus. Sopir beus na kabur jeung kernétna diamankeun.

Tingali ogé 
 Karéta api Fajar Utama Semarang
 Karéta api Senja Utama Semarang

Rujukan

Tumbu kaluar 
  Situs resmi PT Kereta Api Indonesia 

Angkutan karéta di Indonésia
Tutuwuhan siki atawa spermatophyta (Yunani, sperma=siki, phyton=tutuwuhan) nyaéta anggota plantae sajati nu ngahasilkeun siki piekun réproduksina (kormofita sikian) sedengkeun alat réproduksina katingali jelas antukna disebut salaku phanerogamae. Spermatophyta diwangun ku sagala tutuwuhan boga pembuluh nu réproduksi sacara generatif ku cara ngabentuk siki. Di jero siki(seed) aya calon individu anyar (émbrio sporofit atawa lembaga) sarta cadangan dahareun (endosperma) nu kabungkus ku lapisan panghalang.

Babagian Spermatophyta
Tutuwuhan siki biasana dikelompokeun jadi dua nyaéta gymnospermae atawa gymnosperma jeung angiospermae atawa angiosperma. Kecap angiospermae jeung gymnospermae miboga asal kecap tina basa Yunani, nyaéta angio nu hartina kapal atwa kotak; gymno hartina buligir; jeung sperma nu hartina binih, cai mani, atawa sél-sér réproduksi lalaki.

Referensi
https://www.aanwijzing.com/2017/05/macam-macam-contoh-budidaya-tanaman-sayuran.html

Magnoliophyta
Tutuwuhan siki tunggal atawa monocotiledoneae nyaéta salah sahiji tina dua kelompok gedé tutuwuhan kembangan. Ciri-ciri tutuwuhan monokotil nu panghasna nyaéta sikina tunggal lantaran ukur miboga hiji daun lembaga, akar serabut, daun selang-seling, tulang daun sajajar jeung ngabentuk pita. Kelompok ieu diakui salaku takson (salaku kelas atawa subkelas) dina rupa-rupa sistem klasifikasi tutuwuhan jeung meunang rupa-rupa ngaran, kawas monocotyledoneae, liliopsida, jeung lilidae.

Ciri-ciri
Ciri umum tutuwuhan monokotil nyaéta sikina miboga hiji daun lembaga nu fungsina peikeun nyerep  dahareun tina endosperma nalika siki megar.  Ciri lianna nyaéta kembangna miboga bagian-bagian daun nu jumlahna kalipetan 3. Daunna tunggal jeung miboga tulang daun sajajar atawa nyéngkong. Tutuwuhan monokotil miboga sistem akar serabut. Sabagian gedé  batang baseuh, ngan sababaraha nu lain mangrupa tutuwuhan kai. Batang teu nyabang, miboga buku-buku nu jelas. batang tutuwuhan monokotil euweuh kambiuman, nepi ka teu ngalaman tumuwuh sekunder.

Referensi

Tutuwuhan kembangan
Fisiologi nyaéta cabang élmu biologi nu patali kana fungsi jeung kagiatan kahirupan atawa zat hirup (organ, jaringan, atawa sél); élmu faal. Fisiologi mangrupa studi ngeunaan fungsi organisme, sato atawa tutuwuhan, jeung fungsi jaringan konstituen sato jeung tutuwuhan atawa sél.
Kecap fisiologi mimiti dipaké ku jalma Yunani kurang leuwih 600 SM keur ngagambarkeun panalungtikan filosofis ka jero sifat hal. Pamakéan istilah kalawan referensi husus pikeun kagiatan vital manusa, nu dimimitian dina abad ka-19, rasa hayang nyaho, kabutuhan médis, jeung kapentingan ékonomi ngadorong penelitian ngeunaan fisiologi sagala organisme hirup.

Referensi 

Biologi
Tutuwuhan Paku disebut ogé Pteridophyta. Tutuwuhan ieu miboga tingkat nu leuwih luhur ti batan lukut lantaran miboga akar, daun, jeung batang sajati.

Morfologi
Struktur Akar
Akar tutuwuhan paku ngabentuk serabut nu miboga kaliptra dina tungtungna. Jaringan akarna diwangun ku épidermis, kortéks, jeung silinder pusat.
Struktur Batang
Sarupa jeung akarna, struktur batang tutuwuhan paku diwangun ogé tina épidermis, korteks, jeung silinder pusat. Dina silinder pusat éta aya berkas pembuluh angkut, nyaéta silem jeung floem. Berkas pembuluh ieu boga peran dina prosés fotosintésis jeung nyebarkeun hasil fotosintesis ka sakabéh bagian tutuwuhan.
Struktur daun
Struktur daun tutuwuhan paku diwangun ku jaringan épidermis, mésofil, jeung pembuluh angkut.

Réproduksi
Sabab réproduksi séksualna teu maké siki, kelompok tutuwuhan paku maké spora pikeun réproduksi. Cara réproduksi na ieu leuwih nyarupaan lukut jeung fungi.

Habitat jeung Sumebar
Habitat tutuwuhan paku nyaéta di tempat nu cukup lembab, matak teu anéh lamun biasana napel dina tutuwuhan lain, dina batu, dina wangunan jeung biasa kapanggih di walungan. 
Tutuwuhan paku bisa kapanggih tumuwuh hampir di sakabéh tempat di dunya, salian di daérah nu aya salju abadi jeung laut. Tutuwuhan paku loba hirup ogé di Indonésia, komo sabagian gedé anggota paku-pakuan tumuwuh di daérah tropika baseuh. Di alam dunya, dipikawanoh nepi ka 12.000 spésiés tutuwuhan paku jeung sakitar saparapatna bisa kapanggih di kawasan Melesia nu kaasup Indonésia.

Referensi

Tutuwuhan
Basisir Mutun nyaéta hiji objék pelesir nu perenahna di wewengkon Teluk Lampung. Sacara administratif ieu basisir asup ka wewengkon Kacamatan Padang Cermin, Kabupatén Pesawaran. Ieu basisir munggaran dipikawanoh ku masarakat minangka tujuan pelesir téh ti saprak munggaran taun 2000-an tur jadi tujuan favorit warga lokal. Basisirna alami kénéh katambah aksésna nu gampang mangrupa salah sahiji daya irut basisir Mutun.

Aksés 
Basisir Mutun jarakna ukur 25 kilométer ti Kota Bandar Lampung nu bisa tepi ku maké kandaraan salila 30 menit. Di deukeuteun ieu basisir aya Pulo Tangkil,, hiji tujuan pelesir pulo alami nu kajaga kénéh kaalamiannana. Pikeun nepi ka Pulo Tangkil, disadiakeun parahu ku nu ngokolakeun basisir.

Upaya pamaréntah 
Ti saprak kasohor minangka tujuan pelesir alternatif di Teluk Lampung salian ti Pulo Pasir jeung Pasir Putih, kiwari Pamaréntah Kabupatén Pesawaran beuki serius nata wewengkon pelesir di wilayahna, kaasup Basisir Mutun katut Pulo Pahawang nu kasohor minangka lokasi snorkling jeung diving di pbasisir kidul Pesawaran.

Rujukan 

Tempat pelesir di Kabupatén Pesawaran
Basisir di Lampung
Stasion Cibinong nyaéta stasion karéta api anu perenahna di Pabuaran, Cibinong, Bogor. Ieu stasion jeung jalurna mangrupa stasion anyar, ku sabab dijeunna dina taun 1990-an. Ieu stasion mimitina mah dijieun pikeun ngalayanan karéta api batubara ti Stasion Cigading, tapi antukna mah bolay. Pikeun ngajaga asét, ieu stasion kungsi ngalayanan KRD tujuan Stasion Manggarai jeung Stasion Nambo, tapi teu kungsi lila ku sabab okupansi panumpang anu minim.

Sanggeus teu aktip salila babaraha taun, PT KAI maheutkeun pikeun ngaktifkeun deui stasion jalur ieu. Di ieu jalur ogé dipasangan kabel listrik aliran luhur, supaya mun aktip deui ieu jalur téh bisa dilayanan ku KRL Commuter Jabodetabék. Ieu jalur diliwatan ku karéta api barang anu mimiti operasina dina taun 2014. Ti tanggal 1 April 2015, stasion Cibinong ngalayanan angkutan panumpang Commuter Line rélasi Duri – Nambo.

Layanan karéta api

KRL Commuter Line 
Yellow Line (Nambo branch), jurusan Angké jeung jurusan Nambo

Antarmoda pangrojong 
 Miniarta Kampung Rambutan-Bogor (via Ps Rebo, Jl Raya Bogor, Cibinong)

Rujukan

Cibinong
Kabupatén Bogor
Cibinong, Bogor
Squamata mangrupa kelompok reptilia pangbadagna nu jumlah spésiesna panglobana. Habitat anggotana mimiti ti jero taneuh nepi ka tatangkalan, ti gurun nepi ka laut, sarta ti khatulistiwa nepi ka Arktik. Anggotana biasana mah tetrapoda tapina dina subordo Serpentes/Ophidia sarta saeutik anggota ti Lacertilia mah tungkéina ngaréduksi. Sacara umum miboga ciri-ciri di antarana awakna katutupan ku sisit. Sisit ieu ngalaman baganti dina waktu nu tangtu anu disebut molting. Saméméh caroplok, stratum germinativum ngawangun lapisan kutikula anyar di handap lapisan anu heubeul.

Dina Subordo Ophidia, kulit atawa sisitna caroplok sagemblengna, sedengkeun dina Subordo Lacertilia, sisitna caroplok wawaréhan. Wangun jeung susunan sisit-sisit ieu téh penting pisan minangka dasar klasifikasi ku sébab polana rada angger. Dina oray mah sisit ventral ngarubak ka arah transversal, sedengkeun dina toké sisit ngaréduksi jadi tonjolan atawa tuberkulum. Squamata miboga tulang kuadrat sarta miboga ékstrimitas. Iwal dina Subordo Ophidia, Subordo Amphisbaenia, jeung sawatara spésies Ordo Lacertilia, réproduksi sacara ovovivipar atawa ovipar ku vértilisasi internal. Sumebaranna lega pisan, ampir nyangkaruk di sakuliah dunya iwal Arktik, Antartika, Irlandia, Selandia Anyar, jeung sawatara pulo di Oséania. Ciri séjénna tina squamata nyaéta euweuh huntu vomer, euweuh hubungan antara pterygoid jeung vomer, columella ipis, sarta hemipenis anu tumuwuh sacara hadé.

Subordo
 Lacertilia/Sauria
 Serpentes/Ophidia
 Amphisbaenia

Rujukan 

 
Sauropsida
Martin Heinrich Klaproth () nyaéta saurang kimiawan Jérman anu manggihan uranium (1789), zirkonium (1789), jeung cerium (1803). Klaproth ngagambarkeun unsur-unsur éta minangka élemén anu bararéda, sanajan Klaproth teu meunangkeunana dina wangun logam murni. Klaproth mangrupa profésor kimia munggaran di Universitas Berlin. Minangka kimiawan kasohor mangsa harita di Jérman, Klaproth mangrupa saurang anu tenget sarta taliti dina ngabantu pikeun ngaronjatkeun jeung sistematisasi kimia analitik ogé mineralogi. Klaproth nyaéta salah saurang nu nganut non-Perancis awal doktrin antiphlogistic Antoine Lavoisier. Klaproth manggihan deui titanium (1795) kurang leuwih opat taun sanggeus pamanggihan awal sarta méré ngaranna. Klaproth ngajelaskeun komposisi zat-zat, kaasup sanyawa tellurium, strontium, berilium, jeung kromium. Salian ti 200-an makalah, Klaproth ogé medalkeun kamus kimia lima jilid bareng jeung F.B. Wolff ogé suplemen opat jilid.

Rujukan

Kimiawan Jérman
Abolisi (basa Latin: abolitio) nyaéta dileungitkeuna kajadian pidana atawa dihapuskeun.

Abolisi dina UUD 1945 
Kepala Nagara atawa Présidén boga hak pikeun méré grasi, amnésti, abolisi jeung réhabilitasi kalawan tinimbang ti Mahkamah Agung jeung DPR. Ieu kawengku dina UUD 1945 Pasal 14 ayat 2 nyaéta "Présidén méré amnésti jeung abolisi kalawan merhatikeun tinimbang ti DPR". Dina UU Darurat No. 11 taun 1954 Lembaran Negara No. 146 taun 1954 pasal 1 nétélakeun yén Présidén kalawan kapentingan nagara bisa méré amnésti jeung abolisi ka jalma-jalma nu ngalakukeun tindak pidana. Présidén dina méré amnésti jeung abolisi kudu boga arahan ti Mahkamah Agung nu nepikeun pituduh kalawan paménta Menteri Kehakiman, abolisi ngan dihapuskeun tuntutana ka maranéhna nu ngalakukeun tindak pidana nyata balukar tina sengkéta pulitik antara Républik Indonésia (Yogyakarta) jeung Karajaan Walanda dina taun 1949. Abolisi ngan bisa dibéré ka palaku tindak pidana saméméh putusan pengadilan sabab abolisi sipatna ngan ngahapuskeun tuntutan.

Réferénsi 

Hukum
Indonesia
Pidana
Samurai nyaéta anggota ti kasta prajurit Jepang.

Samurai bisa ogé nujul ka:

 Samurai (manga) — Manga karya Masatoshi Kawahara
 Samurai X — Manga karya Nobuhiro Watsuki
Arsen, arsenik, atawa arsenikum nyaéta unsur kimia dina tabél périodik anu miboga simbol As jeung nomor atom 33. Arsen kapanggih dina taun 1250 ku Albertus Magnus. Di alam mah kapanggihanna dina sawatara mineral siga orpiment (AS2S3), realgar (AsS), arsenopirit, jeung minangka oksida jeung arsenat. Arsen mangrupa unsur métaloid (amfoter), banda padet nu warnana abu-abu pérak, ngagurilap pisan (bisa burem ku ayana hawa). Sipat kimiana mirip fosfor, langsung ngaréaksi ku halogén, jeung mun dipanaskeun bakal gancang kaoksidasi jadi arsen(III)oksida anu bauna siga bawang bodas. Dua wangun alotropi séjénna nyaéta arsen konéng jeung arsen hideung ngagurilap, tapi arsen abu-abu mah leuwih stabil. Arsen dipaké pikeun bahan komponén campuran logam jeung semikonduktor.

Rujukan

Unsur kimia
Telurium nyaéta salah sahiji unsur kimia dina tabél périodik anu miboga lambang Te jeung nomor atom 52. Telurium kapanggih ku Franz Joseph Müller von Reichenstein, saurang pajabat tambang Rumania, dina taun 1782. Telurium aya dina batubara nepi ka 2 ppm. Ieu meureun jadi sumber utama telurium téh, anu bisa dicokot ku tutuwuhan tina taneuh. Telurium dina tutuwuhan bisa nepi kana 6 ppm, sok sanajan sawatara tutuwuhan pangan miboga leuwih ti 0,5 ppm sarta lolobanana mah miboga kurang ti 0,05 ppm.

Karakteristik
Telurium mangrupa semimétalik, ngagurilap, kristal, bobo, unsur pérak-bodas. Telurium biasana nyangkaruk minangka bubuk abu-abu kolot, miboga sifat-sifat alus tina logam jeung non-logam. Telurium ngabentuk loba senyawa anu silih beungkeut jeung parasulfur ogé selenium. Nalika dibeuleum, hawa di telurium ngaluarkeun seuneu biru semu hejo sarta ngawangun telurium dioksida minangka hasilna. Telurium moal kapangaruhan ku cai atawa asam klorida, tapi ngahijina dina asam nitrat.

Kagunaan
Telurium téh semikonduktor sarta sok diolahna jeung tambaga, timah, emas atawa pérak. Telurium ogé dipaké pikeun kaca warna sarta keramik. Telurium utamana mah dipaké minangka agén paduan. Sajumlahing leutik telurium ditambahkeun kana tambaga jeung stainless steel pikeun nyieunna leuwih gampang  keur mesin sarta pabrik. Telurium ogé ditambahkeun pikeun ningkatkeun kakuatan sarta katahanan kana asam sulfat (H2SO4).

Rujukan

 

Unsur kimia
Timah nyaéta salah sahiji unsur kimia dina tabél périodik anu miboga simbul Sn (basa Latin: stannum) sarta nomor atom 50. Timah mangrupa logam nu warnana bodas kapérakan, ku teuasna anu handap, beurat jenis 7,3 g/cm3, sarta miboga sifat konduktivitas panas jeung listrik anu luhur. Dina kaayaan normal (13–1600 C), ieu logam téh ngagurilap sarta gampang dibentuk. Timah kabentuk minangka endek primér dina batuan granit jeung dina daérah cabakan batuan endepan metamorf anu biasana ngasosiasi jeung turmalin ogé urat kuarsa timah, sarta minangka endepan sekundér, anu di jerona ngawengku endepan alluvium, elluvial, jeung koluvium.

Mineral anu kakandung dina bijih timah umumna mah mineral utama nyatéa kasiterit, sedengkeun pirit, kuarsa, zircon, ilmenit, plumbum, bismut, arsenik, stibnite, kalkopirit, kuprit, xenotim, jeung monasit mah mangrupa mineral ngiluan. Kagunaan timah loba pisan, utamana mah pikeun bahan baku logam lalapis, soldér, jeung lianna. Poténsi timah di Indonesia nyangkaruk di Pulo Bangka, Pulo Belitung, Pulo Singkep, jeung Pulo Karimun.

Rujukan

Unsur kimia
Kategori :Logam
Mangan nyaéta unsur kimia dina tabél périodik anu miboga lambang Mn sarta nomor atom 25. Mangan kaasup unsur pangbadagna anu kakandung di jero kerak marcapada. Bijih mangan utama nyaéta pirolusit jeung psilomelan, anu miboga komposisi oksida jeung kawangun dina kalian sédiménter jeung résidu. Mangan miboga warna abu-abu wesi ku gurilap métalik nepi ka submétalik, teuasna 2 – 6, beurat jenis 4,8, massif, reniform, botriodal, stalaktit, sarta sakapeung mah strukturna fibrous jeung radial.

Kalian mangan bisa kajadian dina sawatara tipeu, siga kalian hidrotermal, kalian sedimenter, kalian anu ngasosiasi jeung aliran lava handapeun laut, kalian métamorfosa, kalian laterit jeung akumulasi résidu. Kurang leuwih 90% mangan di sakuliah dunya dipaké pikeun tujuan métalurgi, nyaéta pikeun untuk prosés produksi beusi-baja, sedengkeun pamakéan mangan pikeun tujuan non-métalurgi di antarana pikeun produksi bateré garing, keramik jeung gelas, kimia, jeung sajabana. Poténsi cadangan bijih mangan di Indonésia lumayan badag, tapi nyangkaruk di sawatara lokasi anu sumebar di sakuliah Indonésia. Poténsi éta nyangkaruk di Pulo Sumatera, Kapuloan Riau, Pulo Jawa, Pulo Kalimantan, Pulo Sulawesi, Nusa Tenggara, Maluku, jeung Papua.

Rujukan

Unsur kimia
Stasion Surabaya Gubeng (SGU) nyaéta stasion karéta api kelas I anu perenahna di Gubeng, Gubeng, Surabaya. Stasion anu boga kaluhuran +5 méter ieu mangrupa stasion panggedéna di Daérah Operasi VIII Surabaya, di Kota Surabaya, jeung di Jawa Wétan, sarta mangrupa stasion kaberangkatan utama pikeun karéta anu ngaliwatan jalur kidul jeung wétan. Pikeun karéta anu ngaliwatan jalur kalér, diberangkatkan ti Stasion Surabaya Pasarturi.

Stasion Surabaya Gubeng mimiti diwangun di sisi kulon rél KA. Dina pertengahan 1990-an, wangunan anyar stasion diwangun di sisi wétan rél KA anu arsitekturna leuwih modéren jeung leuwih lega.

Layanan karéta api

Kelas éksekutip 
 Argo Wilis, jurusan Gambir liwat Bandung
 Bima, jurusan Gambir jeung Malang
 Turangga, jurusan  Gambir liwat Bandung
 Bangunkarta, jurusan Gambir

Kelas campuran (Éksekutip-ékonomi prémium jeung Éksekutip-bisnis) 
 Sancaka, jurusan Yogyakarta
 Mutiara Timur, jurusan Banyuwangi (Ketapang) jeung Surabaya Pasarturi 
 Mutiara Selatan, jurusan Malang jeung Gambir liwat Bandung
 Ranggajati Jurusan Cirebon jeung Jember
 Wijayakusuma, jurusan Banyuwangi (Ketapang) jeung Cilacap

Kelas ékonomi prémium 
 Songgoriti jurusan Malang
 Jayakarta jurusan Jakarta Kota

Kelas éksekutip & ékonomi AC plus 
 Jayabaya, jurusan Jakarta liwat  Surabaya Pasarturi jeung Malang

Kelas ékonomi AC 
 Gaya Baru Malam Selatan, jurusan Jakarta
 Pasundan, jurusan Kiaracondong
 Logawa, jurusan Jember jeung Purwokerto
 Sri Tanjung, jurusan Yogyakarta jeung Banyuwangi (Ketapang)
 Probowangi, jurusan Surabaya Kota jeung Banyuwangi (Ketapang)
 Rapih Dhoho, jurusan Surabaya Kota jeung Blitar
 Penataran, jurusan Surabaya Kota jeung Blitar
 Tumapel, jurusan Surabaya Kota jeung Malang
 KRD Bojonegoro/Lokal Babat, jurusan Sidoarjo jeung Bojonegoro 
 KRD Kertosono, jurusan Surabaya Kota jeung Kertosono

Rujukan 

Angkutan karéta di Indonésia
Arecacéae nyaéta salah sahiji kulawarga tutuwuhan nu aya dina kelompok utama  angiospermae (tutuwuhan kembangan). Suku (famili) Arecacéae atawa séké pinang-pinangan (palem) nyaéta kelompok tutuwuhan nu biasa disebut palma atawa palem.  Family Acecacéae nyaéta kelompok gedé nu diwangun ku antara 2.500 spésiés arboréal nu bisa dipanggihan di sakabéh wilayah khatulistiwa, daérah tropis jeung subtropis di sakuliah dunya. Wilayah géografis utama nu méré peran jadi pusat karageman ieu tutuwuhan nyaéta pantéy khatulistiwa Afrika, wewengkon Indonésia, pulo sunda, Oséania, pantéy Brasil, Amazonia, jeung Antillen. Geus salila périodeu Cretaceous yén ieu kelompok miboga difusi jeung diférensiasi panggedéna, nu ninggalkeun sababaraha sésa-sésa fosil tina dahan jeung daun.

Referensi

Tutuwuhan kembangan
Arecaceae
Biruang Kutub (Maritimus ursus) nyaéta spésiés biruang nu kapanggih nempatan widang és di Samudra Arktik.. Biruang kutub mangrupa spésiés biruang pangbadagna di dunya nu miboga beurat biruang jalu bisa nepi ka 600kg. Biruang ieu dianggap patali jeung biruang coklat (Ing.:brown bear). Biruang kutub liar di és arktik jeung sok loba ngojay di pasisian laut di dinya. Maranéhna mangrupa tukang ngojay nu kuat, bari cakar hareupna gedé, cakar éta dipaké pikeun ngadayung sabab rada aya lamadan.

Adaptasi Arktik 
Biruang kutub nempatan salah sahiji tempat pangtiisna di planét ieu jeung gumantung kana mantel bulu kandel nu haneut, nu diwangun tina lapisan panghaneut lemak. Buluna malahan jadi ogé di handapeun sukuna, nu ngajaga tina katiisan jeung méré panyekel nu alus di luhur és. Mantel bodasna nu katigali jelas nyadiakeun kamuflase kalawan salju jeung és. Di handapeun buluna, biruang kutub miboga kulit hideung nu alus pikeun nyerep cahya panon poé.

Referensi 

Biruang
Ursidae
FIFA nyaéta akronim atawa singgetan tina Fédération Internationale de Football Association. FIFA téh mangrupa lembaga nu ngatur maén bal Internasional, ngaran ieu ogé nu dipaké ku EA pikeun nyieun video game. Organisasi FIFA nyaéta induk maén bal di dunya.

Sajarah
FIFA diadegkeun di markas gedé Uni Française de Sports Athlétiques di Rue Saint Honoré 229 dina tanggal 21 Méi 1904 di Paris, Perancis. Pamadegana ieu organisasi ditandatangan ku wakil resmi ti asosiasi di handap ieu:
Perancis - Union des Sociétés Françaises de Sports Athlétiques (USFSA)
Bélgia - Uni Belge des Sociétés de Sports (UBSSA)
Denmark - Dansk Boldspil Union (DBU)
Belanda - Nederlandsche Voetbal Bond (NVB)
Spanyol - Madrid Football Club
Swedia - Svenska Bollspells Förbundet (SBF)
Swiss - Asosiasi Suisse de Football (ASF)
Dina parempugan éta, dihadiran ogé ku sababaraha jalma penting :
Robert Guerin jeung André Espir (Prancis); Louis Muhlinghaus jeung Max Kahn (Belgia); Ludvig Sylow (Denmark); Carl Anton Wilhelm Hirschman (Belanda); Victor E Schneider (Swiss).
Sylow ngawakilan ogé ka SBF sedengkeun Spir ngalakonan hal sarupa keur Madrid Football Club.

Referensi

Maén bal
Organisasi internasional
Suplir nyaéta sebutan awam kana sagolongan tutuwuhan nu asup kana genus Adiantum, family Adiantaceae. Tutuwuhan ieu mangrupa genera pakis atawa dulur tutuwuhan paku. Salaku tutuwuhan paku, suplir teu ngahasilkeun kembang dina daur hirupna.

Morfologi
Hampir sakabéh tutuwuhan paku mangrupa hérba atawa mibanda kai semu. Posisi akar tutuwuhan paku rupa-rupa, dina Adiantum Sp akarna serabut, tumuwuh tina rizoma nu pangkalna rimpang, ngadeg jeung warnana coklat. Sakabéh batang tutuwuhan paku sok mangrupa rimpang lantaran umumna arah tumuwuhna naék. Arah batang ka luhur terus nyéngkong ka sisi. Jangkungna nepi ka 15 – 80 cm wangun batangna buleud panjang, luarna lemes, diamétéena 1 mm, warna coklat jeung nyabang monopodial.

Referensi

Adiantum
Tutuwuhan hias
Yodium, Iodin atawa Iodium nyaéta unsur kimia dina tabél périodik anu miboga simbul I jeung nomor atom 53. Yodium biasa kajadianna di alam téh ngan saukur minangka yodat jeung yodida atawa kombinasi duanana. Unsur yodium di jero kerak marcapada, di antarana nyaéta lautarit (IO3)2 atawa kalsium yodat, jeung dietzet (Ca (IO3)2 (CrO4) atawa kalsium yodat kromat. Ayana yodium di Indonésia teu jauh béda jeung kondisi kagéologianna jeung ayana cai jeung minyak marcapada, nyaéta mangrupa cai konat atawa cai purba anu ngandung yodium jeung rupa-rupa variasi dina hiji dedek perméabel anu kahalangan bagéan luhur jeung handapna ku lapisan imperméabel. Siga halna di Watudakon, Jawa Wétan, reservoar anu ngandung yodium kakurung dina hiji Antiklin Pucangan, Tempuran, jeung Antiklin Sagunung.

Mineral anu ngandung yodium ieu sifatna lemes, jeung ngagurilap kawas kaca, warnana abu-abu semu hideung ngandung unsur non-logam, beurat jenis kira-kira 4,9. Dina industri farmasi, yodium dimangpaatkeun minangka bahan baku utama pikeun tingtur (larutan ubar dina alkohol), kaséhatan (sanitary), industri désinféktan, jeung hérbisida. Yodium dipaké dina uyah rahayat pikeun ngaronjatkeun kualitas uyah éta sangkan layak jeung séhat dikonsumsina. Poténsi yodium di Indonésia dumasar Tushadi Madiadipoera sumebar di sawatara lokasi ku cadangan anu umumna masih sumberdaya. Kandunganna kira-kira ti nu pangleutikna nepi ka 182 mg/lt. Di sawatara tempat, bijil minangka cai lolosan (seepage) ku  debit 0,5 – 170 m3/poé. Lokasi cadangan yodium anu geus diéksploitasi nyaéta di Watokadon, Mojokerto, Jawa Wétan nu kapasitasna 400 - 600 kl/cai asin/poé jeung mutuna kurang leuwih 112 – 182 mg/lt. Yodium di daérah ieu nyangkaruk dina Formasi Kalibeng umur Miosen.

Rujukan

Unsur kimia
Stasion Surabaya Pasarturi nyaéta stasion karéta api kelas I anu perenahna di Bubutan, Gundih, Surabaya. Stasion anu dioperasikeun ku Daérah Operasi VIII Surabaya ieu téh mimitina diwangun ku NIS/Nederlands Indische-Spoorweg Maatschapiij (pausahaan karéta api swasta Hindia Walanda), lain SS/Staatsspoorwegen (pausahaan karéta api nagara Hindia Walanda).

Stasion ieu minangka tempat kaberangkatan pikeun karéta api anu ngaliwatan jalur kalér. Sedengkeun pikeun karéta api anu ngaliwatan jalur kidul jeung wétan mah dilayanan ku Stasion Surabaya Gubeng. Stasion ieu disebut pasar turi lantaran baheula di sekitar stasion ieu loba anu dagang kembang turi, kembang anu dijadikeun lalapan. Ti mimiti Séptémber 2014, stasion ieu jadi titik pangwétanna pikeun jalur ganda pantura. Stasion ieu miboga 7 jalur.

Layanan karéta api

Kelas Éksekutip 
 Argo Bromo Anggrék, jurusan Jakarta
 Sembrani, jurusané Jakarta

Kelas campuran (Éksekutip-Bisnis jeung Éksekutip-Ékonomi AC Prémium) 
 Harina, jurusan Bandung
 Gumarang, jurusan Jakarta
 Mutiara Timur, ti jeung tujuan Ketapang (KTG)
Dharmawangsa, tujuan Jakarta (éksekutip jeung Ekonomi AC)
Sancaka Utara, tujuan Kutoarjo liwat Solo-Gambringan-Gundih (éksekutip jeung bisnis)

Kelas ékonomi AC plus 
 Jayabaya, jurusan Malang jeung Jakarta

Kelas ékonomi AC 
 Kertajaya, jurusan Jakarta
 Maharani, dari dan tujuan Semarang
 Cepu Éksprés, jurusan Semarang
 KRD Bojonegoro/Lokal Babat, jurusan Sidoarjo jeung Bojonegoro

Komuter ékonomi 
 Komuter Surabaya-Lamongan (SuLam), jurusan Lamongan

Rujukan 

Angkutan karéta di Indonésia
Ryu Jun-yéol () nyaéta saurang aktor asal Koréa Kidul anu mimiti kawentar tina peranna minangka Kim Jung-hwan dina sérial tipi Reply 1988 taun 2015.

Rujukan

Aktor Koréa Kidul
Takokak atawa térong piit (Solanum rudepannum Dunal) nyaéta tutuwuhan tina suku térong-térongan (Solanaceae) nu buah jeung sikina dipaké salaku sayureun atawa bumbu. Ngaran lain di daérah-daérah nyaéta rimbang (Batak Toba, Minangkabau).
Buahna bisa didahar, boh nu ngora atawa nu kolot. Orang Mandailing / Tapanuli biasana maké takokak salaku campuran sayur daun hui tutu (daun sampeu nu ditutu).
Genus Solanum miboga antara 1.700 spésiés. Ngaran generikna asalna tina basa Yunani jeung Romawi klasik, hartina nu hartina ngahibur jeung réfléksi tina sifat obat.

Déskripsi
Sintim akarna diwangun ku akar tunggang kai nu nyeceb jero bari kuat nu miboga loba lateral. Batangna miboga sababaraha cabang lemes nu jadi ka luhur, padet ditutupan ku bulu-bulu lemes stelatta jeung sumebar kana basis nu lega, cucukna béngkok nu panjangna 3–7 mm. Batang awalna warna héjo jeung bakal jadi coklat minangka waktu nu tangtu.

Referensi

Solanum
Amorphopallus (kulawarga Araceae) nyaéta hiji génus tutuwuhan badag nu ngahasilkeun rimpang nyarupaan jagong nu beuratna bisa nepi ka 50–70 kg jeung sababaraha spésiés sok dibudidayakeun pikeun dijieun kadaharan. Kembang bangké jeung suweg nyaéta sakelompok tutuwuhan tina génus amorphopallus. Tutuwuhan génus Amorphopallus nu aya dina anggota kulawarga aracéae kira-kira aya 170 spésiés. Ieu sumebar utamana di daérah tropis ti Afrika kulon ka wétan ka Polinesia. Aweuh nu kapanggih di Neotopics.

Morfologi
Spésiés Amorphopallus mangrupa tutuwuhan nu miboga organ panyimpen di jero taneuh. Ieu biasana mangrupa beuti. Hiji daun tunggal bijil tina beutina, nu diwangun tina tangkai vértikal (tangkai) jeung horisontal (daun) nu ahirna ieu bakal beulah jadi sababaraha atawa loba lambaran leutik. Sanggeus tutuwuhan jadi kolot, kembang bakal mekar. Ieu kembang bakal jadi dina sausumeun.

Tempo oge
Suweg
Acung
Kembang bangké

Referensi

Araceae
Euphorbiacéae nyaéta salah sahiji kulawarga tutuwuhan nu aya dina kelompok utama Angiospermae (Tutuwuhan kembangan).
Euphorbiacéae nyaéta salah sahiji kulawarga gedé Tutuwuhan kembangan nu miboga 300 génus jeung kira-kira 7.500 spésiés. Lolobana ieu tutuwuhan mangrupa hérba lemes, ngan sababaraha, utamana di daérah tropis mangrupa semak atawa tangkal. Sababaraha rasana ngeunah jeung nyarupaan kaktus.

Sumebar
Kulawarga ieu aya utamana di daérah tropis, nu sabagian gedé spésiés aya di wilayah Indo-Malaya jeung Amerika tropis. Sabagian gedé aya di daérah Afrika tropis, ngan jumlahna teu ngalimpah kawas di dua daérah nu tadi disebut. Ngan, Euphorbia ogé miboga loba spésiés di daérah non-tropis kawas Mediterania Basin, Timur tengah, Afrika Kidul, jeung Amérika Sarikat bagian kidul.

Ciri-ciri
Kelompok nu pohara rupa-rupa, batangna tunggal atawa dioecious herbal, semak, tutuwuhan ngarambat, kadang-kadang mangrupa tangkal.
Daun biasana alternatif.
Kembang : Kelamin tunggal; 2-6 kelopak daun; 0-5 kelopak kembang.
Buah : skizokarp
Sok miboga lateks/latisifer

Referensi

Tutuwuhan kembangan
Tutuwuhan Tropis
Embryophyta nyaéta kelompok utama dina tutuwuhan (Plantae), kadang-kadang dikenal salaku tutuwuhan darat. Tutuwuhan ieu ngawengku tutuwuhan darat non-vaskular (lukut, lukut tanduk, jeung lukut haté) jeung tutuwuhan darat vaskular nu patali pisan jeung sistim pembuluh jeung akar sajati, daun, jeung batang, kawas pakis, tutuwuhan kembangan, tutuwuhan runjung jeung ginko.
Embryophita mangrupa organisme nu penting pisan pikeun masok sabagian gedé produksi di darat. Sakabéh tutuwuhan darat mangrupa organisme multisel kompleks kalawan diferensiasi jaringan. Ukuran rupa-rupa, tina sababaraha méter nepi ka saratus méter. Lolobana spesiés terstrial, ngan aya loba ogé embrryiphita cai sekunder.

Ciri-ciri
Embryophita dicirian ku ayana panggentian siklus generasi hirup, tumuwuh sél apikal, kutikula, antheridia (organ gametofit jalu) jeung archegonia (organ gametofit awéwé). Embryophita dibédakeung jeung ganggang sabab ganggang mah sabagian gedé hirup na cai, jeung teu ngembangkeun émbrio, atawa miboga akar sajati, batang atawa daun. Sedengkeun embryophita ngaliwatan wangun émbrio, jeung miboga béda tina batang jeung daun, jeung dina kasus tutuwuhan vaskular nu miboga akar sajati.

Referensi

Tutuwuhan
Stasion Solo Balapan (Aksara Sunda Baku: ᮞ᮪ᮒᮞᮤᮇᮔ᮪ ᮞᮧᮜᮧ ᮘᮜᮕᮔ᮪; Basa Jawa:  , Sêtasiyun Sala Balapan) nyaéta stasion karéta api anu perenahna di Gilingan, Banjarsari, Surakarta. Stasion ieu mangrupa stasion panggedéna di Surakarta jeung di Jawa Tengah. Stasion ieu ngalayanan karéta kelas éksekutip jeung bisnis, sedengkeun pikeun karéta api ékonomi dilayanan di Stasion Purwosari. Stasion ieu dioperasikeun ku Daérah Operasi VI Yogyakarta. Stasion ieu jadi inspirasi pikeun judul lagu congdut anu diciptakeun ku Didi Kempot, nyaéta Stasiun Balapan

Stasion ieu dibagi jadi 2 émplasemén, nyaéta émplasemen kalér jeung kidul. Émplasemen kalér anu boga 7 jalur dihususkeun pikeun karéta angkutan semén jeung tempat parkir pikeun Karéta api Argo Lawu, Karéta api Argo Dwipangga, Karéta api Senja Utama Solo, jeung Karéta api Lodaya. Sedengkeun émplasemen kidul anu boga 5 jalur mah dipaké pikeun kadatangan jeung kaberangkatan karéta panumpang.

Karéta api anu dilayanan 

Karéta anu dilayanan di stasion ieu nyaéta:

 Éksekutip
 Argo Lawu ka Jakarta Gambir
 Argo Dwipangga ka Jakarta Gambir
 Argo Wilis ka Surabaya Gubeng jeung ka Jakarta Gambir liwat Bandung
 Turangga ka Surabaya Gubeng jeung ka Jakarta Gambir liwat Bandung
 Bima ka Jakarta Gambir jeung Malang
 Gajayana ka Jakarta Gambir jeung Malang
 Éksekutip jeung bisnis
 Sancaka Utara ka Kutoarjo jeung Surabaya Pasarturi liwat Gambringan
 Mataram ka Jakarta Pasar Senén
 Ranggajati ka Cirebon jeung Jember liwat Surabaya Gubeng
 Éksekutip jeung ékonomi
 Malioboro ka Yogyakarta jeung Malang
 Joglosemarkerto Looping Jawa Tenggah. Boh ka Yogyakarta, boh ka Semarang Tawang
 Anjasmoro ka Jakarta Pasar Senén jeung ka Jombang
 Éksekutip jeung ékonomi AC Prémium
 Wijayakusuma ka Banyuwangi (Ketapang) jeung ka Cilacap via Surabaya Gubeng
 Mutiara Selatan ka Jakarta Gambir jeung Malang liwat Surabaya Gubeng—Bandung
 Senja Utama Solo ka Jakarta Pasar Senén
 Sancaka ka Yogyakarta jeung Surabaya Gubeng
 Lodaya ka Bandung
 Ékonomi AC Prémium
 Jayakarta Prémium ka Surabaya Gubeng jeung ka Jakarta Pasar Senén
Eksekutif, Bisnis, jeung Ékonomi 
 Malabar ka Jakarta jeung Malang liwat Bandung
 Karéta Bandara
 KA BIAS ka Bandara Adi Soemarmo jeung ka Klatén
 Komuter
 Prambanan Éksprés ka Yogyakarta/Kutoarjo

Rujukan 

Angkutan karéta di Indonésia
Karéta api Penataran nyaéta kereta api lokal anu ngalayanan ruteu Surabaya Kota-Malang-Blitar. Unikna, saenggeus nepi di di Blitar, karéta ini ganti ngaran jadi Rapih Dhoho anu ngalanjutkeun perjalanan deui ka Surabaya ngaliwatan Kertosono. Karéta ieu dioperasikeun ku Daérah Operasi VIII Surabaya. Karéta ieu eureun di ampir stasion nu diliwatanna.

Karéta ieu dina unggal perjalananna mawa 6 karéta api ékonomi (K3 SDT) jeung 1 karéta makan pembangkit/karéta pembangkit (KP3/KMP3 SDT). Jarak tempuh total sekitar 170 km, bisa ditempuh salila 5-6 jam. Per 1 April 2015, tarip karéta api ieu mimiti Rp 10.000,00 - Rp 15.000,00, gumantung jarak anu ditempuh panumpang.

Ngaran "Penataran" dicokot ti ngaran candi peninggalan Karajaan Majapahit nu perenahna di Kabupatén Blitar.

Jadwal 
Jadwal lalampahan KA Penataran per 1 Desember 2019 (dumasar Gapeka 2019)

Ruteu Surabaya - Malang - Blitar

Ruteu Blitar - Malang - Surabaya

Tingali ogé 
 Kereta Api Indonesia
 Karéta api Tumapel
 Karéta api Rapih Dhoho
 Karéta api Penataran Éksprés

Galeri

Rujukan

Tumbu kaluar
  Situs resmi PT Kereta Api Indonesia 
  Jadwal KA Lokal Daop 8 Surabaya 2015
  Jadwal KA Penataran dan Tumapel 2015

Penataran
Karéta api Dhoho atawa dikenal ogé Rapih Dhoho nyaéta karéta api lokal anu ngalayanan ruteu Stasion Surabaya Kota - Stasion Kertosono - Stasion Blitar. Saenggeus nepi di Stasion Blitar, karéta ini ganti ngaran jadi Penataran ruteu Blitar-Malang-Surabaya Kota. Di Stasion Kertosono, rangkéan karéta ieu langsir, tuluy ka kidul (Blitar) atawa wétan (Surabaya). Karéta ieu eureun di ampir unggal stasion nu diliwatanna. Karéta ieu dioperasikeun ku Daérah Operasi VIII Surabaya.

Karéta ieu dina unggal perjalananna mawa 6 karéta api ékonomi (K3 SDT) jeung 1 karéta pembangkit/karéta makan pembangkit (KP3/KMP3 SDT). 

Jarak tempuh total sekitar 180 km, ditempuh 5-6 jam. Per 1 April 2015, tarip karéta api ieu Rp10.000,00 - Rp15.000,00, bergantung jarak anu ditempuh panumpang. Médalna GAPEKA 2019, karéta ieu eureun di Stasion Ngujang pikeun naik/eureunkeun panumpang.

Ngaran Dhoho dicokot tina ngaran karajaan di Kediri, nyaéta Dhaha.

Jadwal 
Ieu jadwal lalampahan KA Rapih Dhoho per 1 Desember 2019 (dumasar Gapeka 2019)
Surabaya Kota - Blitar

Katerangan :

 Tanda "Ls" nunjukkeun karéta api liwatan langsung
 Tanda (*) nunjukkeun stasion teu ngalayanan panumpang

Tingali ogé 
 Kereta Api Indonesia
 Karéta api Penataran

Rujukan

Tumbu kaluar 
  Situs resmi PT Kereta Api Indonesia 
  Jadwal KA Rapih Dhoho 2015

Angkutan karéta di Indonésia
Karéta api Sidomukti nyaéta karéta api bisnis anu ngalayanan ruteu Stasion Solo Balapan-Stasion Yogyakarta. Karéta ieu rangkéanna nginjeum ti karéta api Senja Utama Solo anu teu dijalankeun beurang. Karéta ieu ngan dijalankeun poé saptu jeung minggu, sarta poé libur.

Mimitina, karéta ieu dioperasikeun ahir taun 2013 minangka karéta tambahan. Tapi lantaran okupansina anu gedé, karéta ieu dioperasikeun satuluyna. Karéta ieu ruteuna pernah diperpanjang nepi ka Stasion Kutoarjo, tapi ahirna diperpondok deui, lantaran di ruteu ieu geus aya karéta api Ajisaka anu kiwari teu beroperasi. Karéta api Sidomukti ngabantu tugasna Karéta api Prambanan Éksprés, Karéta api Madiun Jaya Éksprés, jeung Karéta api Sriwedari pikeun ngalayanan ruteu Stasion Yogyakarta-Stasion Solo Balapan.

Asal usul ngaran 
Ngaran Sidomukti dicokot tina ngaran motif batik khas Surakarta.

Spésifikasi karéta 
Dina unggal perjalananna, karéta api Sidomukti mawa:
 Lokomotip CC201, CC203, atawa CC206
 7 karéta api bisnis (K2)
 1 karéta makan pembangkit (MP2)
 1 karéta bahasi (B)

Stasion nu dilayanan 
Stasion nu dilayanan ku karéta api Sidomukti nyaéta:
 Stasion Solo Balapan
 Stasion Purwosari
 Stasion Klatén
 Stasion Lempuyangan
 Stasion Yogyakarta

Jadwal perjalanan  

Jadwal karéta api Sidomukti dumasar GAPEKA 2015

Tarip 
Pikeun sakali perjalanan, harga tikétna Rp20.000,00. Tapi mimiti dioperasikeun mah taripna Rp30.000,00.

Tingali ogé 
 Karéta api Prambanan Éksprés

Rujukan

Tumbu kaluar 
  Situs resmi PT Kereta Api Indonesia]

Angkutan karéta di Indonésia
Karéta api jeung gala nyaéta karéta api rél diesel (KRD) taratas milik Kementerian Perhubungan Indonésia jeung dioperasikeun ku Kereta Api Indonesia, anu ngalayanan ruteu Stasion Mojokerto - Stasion Tulangan - Stasion Sidoarjo. Kereta ieu  dibuka tanggal 12 Nopémber 2014 pikeun ngalayanan ruteu taratas di jalur antara Stasion Sidoarjo jeung Stasion Mojokerto. KRD jeung gala maké dua rangkéan KRDI AC terbaru jieunan PT Industri Karéta Api (INKA), Madiun, anu unggal rangkéanna aya opat unit karéta rél diesel kelas ékonomi AC. Karéta ieu ngaliwatan jalur karéta api Sidoarjo-Tarik anu kakara dibuka.

Ruteu
Unggal poéna KRD jeung gala ngalayanan 6 kali ruteu Sidoarjo-Tulangan-Mojokerto PP (ngalayanan panumpang) jeung 2 kali ruteu Surabaya-Mojokerto PP (pikeun kirim rangkéan). Karéta ieu eureun di Stasion Sidoarjo, Stasion Tulangan, Stasion Tarik, jeung di Stasiun Mojokerto.

Tarip
Tarif tikét KRD jeung gala nyaéta Rp4.000,00 pikeun sauang, sakali perjalanan.

Jadwal Perjalanan
Jadwal perjalanan KA jeung gala per 1 April 2015 (dumasar Gapeka 2015).

Ruteu Mojokerto-Sidoarjo

Ruteu Sidoarjo-Mojokerto

Galeri

Rujukan

Tumbu kaluar 
  VivaNews: Peluncuran KA Jenggala Jurusan Mojokerto-Sidoarjo
  Situs web resmi PT Kereta Api Indonesia 
  Jadwal KA Jenggala 2015

Angkutan karéta di Indonésia
Calonarang atawa Calon Arang nyaéta salah sahiji lalakon drama tari nu sipatna magis sarta nyokot sumber carita ti carita Calonarang. Carita semi-historis nu asalna nalika jaman pamaréntahan Raja Airlangga di Karajaan Kahuripan (Jawa beulah Wétan) mangsa abad ka-12. Dina lakon ieu aya Matah Gedé minangka wujud Calonarang saméméh diajar élmu hideung. Asal carita ieu nyaéta ayana Calonarang minangka janda pangawasa élmu hideung di désa Girah. Dina dipintonkeuna, Calonarang biasana nyanghareupan Barong atawa Airlangga. Dina pintonana, gamelan nu dipaké nyaéta Gamelan Semar Pagulingan, Gamelan Babarongan jeung Gong Kebyar sedengkeun gendingna boga husus nyaéta Gending Panyalonarangan. Disebut yén nu bisa mateni Calonarang nyaéta Keris Weling Sakti nu asal informasina ti kitab pusaka boga Calonarangna sorangan.

Lakon Calonarang 
Calonarang nyaéta randa sakti nu kungsi nyieun kaanéhan di mangsa Karajaan Kadiri. Manéhna cicing di désa Girah jeung budak awéwéna nyaéta Ratna Manggali. Masarakat sieun ka kasaktian Calonarang nepi ka euweuh lalaki nu wani ngalamar budakna. Ku kituna, Calonarang tuluy ambek sarta nyebarkeun musibah di Kediri. Ngaliwatan ritualna di hiji astana, turun Déwi Bhagawati atawa Déwi Durga ngabulkeun kahayangna. Ku kituna, pageblug tuluy sumebar jeung ngalantarankeun loba jalma nu isukna gering, soréna maot atawa soréna gering, isukna maot.

Nempo lobana korban, Raja Erlangga tuluy néangan cara sangkan nyingkahan wabah éta tur néangan sabab ti kajadian éta. Sanggeus nyaho yén pageblug téh kalakuana Calonarang, dikirim pasukan ka désa Girah sangkan maéhan Calonarang. Tapi Calonarang leuwih sakti ti batan prajurit nu dikirim ku raja. Sabalikna Calonarang beuki ambek tur beuki kuat nyebarkeun santét nepi ka korbanna leuwih loba. Tuluy raja ngadu'a dibarengan ku pandita jeung resi di istana. Teu lila turun piunjuk yén nu bisa ngeureunkeun pageblug téh Mpu Bharadah ti désa Lemah Tulis. Teu lila raja ménta tulung, Mpu Bharadah tuluy ngirimkeun muridna nu ngarana Bahula pikeun nikah jeung Ratna Manggali. Tugas Bahula nyaéta nyurutkeun ambek mitohana tur jadi mata-mata pikeun kapentingan karajaan.

Sanggeus nikah jeung cicing di tempat mitohana, Bahula nyaho yén kasaktian mitohana ti hiji kitab nu unggal peuting dibaca ku Calonarang nalika upacara di astana. Bahula gancang manggihan guruna tuluy mawa kitab sarta nyaritakeun kabiasaan mitohana. Nalika Bahula balik deui ka Girah, Mpu Bharadah ogé nyusul ka Girah tur ngubaran nu gering sarta ngahirupkeun deui mayit nu jasadna utuh kénéh. Di astana désa Girah, Mpu Bharadah panggih jeung Calonarang tuluy Mpu Bharadah ngéling-ngéling Calonarang sangkan ngeureunkeun santétna. Calonarang daék nurutan papatah ti Mpu Bharada asal manéhna diruwat jeung dilebur dosana. Sedengkeun Mpu Bharadah nu ngawasa dosa Calonarang geus gedé pisan, nolak ngaruwatna.

Mpu Bharadah jeung Calonarang gelut ku cara Calonarang nyemburkeun seuneu nu kaluar tina panonna. Tapi Mpu Baradah leuwih sakti. Dina perang tanding, Calonarang paéh dina posisi nangtung. Tuluy Mpu Bharadah ngahirupkeun deui Calonarang pikeun dibéré ajaran ngeunaan hirup nu hadé sangkan moksa.

Réferénsi 

Sajarah
Mitos
Koerdi Soekandawidjaja atawa leuwih dipikawanoh minangka KS Widjaja, nyaéta saurang pangarang Sunda.

sastrawan Sunda
Karajaan Kahuripan nyaéta hiji karajaan nu kungsi aya di Jawa Wétan nu diadegkeun ku Airlangga di taun 1009. Karajaan ieu diwangun minangka tungturunan ti Karajaan Medang nu runtag taun 1006. Taun 1042, Karajaan Kahuripan dibagi jadi dua nyaéta Karajaan Jenggala atawa Singhasari kalawan puseur dayeuhna di Kahuripan sarta Karajaan Panjalu atawa Kediri kalawan puseur dayeuhna di Daha.

Ngadegna Karajaan Kahuripan 
Raja Karajaan Medang nu pamungkas nyaéta Dharmawangsa Teguh, nu disebut-sebut salaku musuh Karajaan Sriwijaya. Mangsa taun 1006, Raja Wurawari ti Lwaram (sekutu Sriwijaya) nyerang Watan, puseur dayeuh Karajaan Medang nalika ngayakeun acara jatukrami. Dharmawangsa maot sedengkeun alo Dharmawangsa nu ngarana Airlangga bisa kabur tina serangan éta. Airlangga nyaéta budak lalaki ti Mahendradatta (dulur awéwé Dharmawangsa Teguh) jeung raja Bali, Udayana. anjeunna lolos dibarengan ku pangapingna nyaéta Narotama. Ti dinya Airlangga hirup lunta salaku patapa di alas gunung (Wanagiri). Tuluy taun 1009, datang utusan rahayat ménta sangkan Airlangga ngadegkeun deui Karajaan Medang, sabab Dayeuh Watan geus runtag. Ti dinya Airlangga ngadegkeun puseur dayeuh nu ngarana Watan Mas deukeut Gunung Penanggungan.

Mimitina wewengkon karajaan nu diparéntah Airlangga ngan ngawengku Gunung Penanggunan jeung sabudeureunana, sabab loba wewengkon - wewengkon handapeun Karajaan Medang misahkeun diri. Tapi sanggeus Karajaan Sriwijaya bisa ditumpes ku Rajendra Coladéwa nyaéta Raja Colamandala di India taun 1023, Airlangga leuwih boga kakawasaan pikeun ngawangun deui kadigjayaan Wangsa Isyana.

Taun 1032 Airlangga leungiteun dayeuh Watan Mas sabab diserang ku raja awéwé nu disebut Calonarang. Tuluy ngadegkeun deui puseur dayeuh anyar nyaéta Kahuripan di wewengkon nu kiwari disebut Sidoarjo. Calonarang bisa ditumpes ku bantuan Mpu Bharadah, ogé Raja Wurawari bisa ditumpes. Numutkeun Prasasti Pamwatan taun 1043 M jeung Serat Calonarang, puseur karajaan Airlangga balik deui ka Daha. Saméméh turun tahta, Airlangga nyanghareupan perang sadulur ti dua budakna. Calon raja nu sabenerna nyaéta Sanggramawijaya Tunggadéwi leuwih milih jadi patapa batan naék tahta.

Di panungtung November 1042 Airlangga kapaksa ngabagi dua karajaana nyaéta beulah Kulon ngarana Kadiri nu puseur dayeuhna di Daha dipasrahkeun ka Sri Samarawijaya, sedengkeun beulah wétan nu ngarana Jenggala puseur dayeuhna di Kahuripan dipasrahkeun ka Mapanji Grasakan. Sanggeus turun tahta, Airlangga balik deui jadi patapa kalawan ngaran Resi Gentayu. Airlangga maot di taun 1049 sarta dikurebkeun di Tirtha (Candi Belahan), di beulah wétan Gunung Penanggungan. anjeunna diwujudkeun salaku arca Wisnu nu numpak Garuda.

Raja nu Kungsi Maréntah 
Raja-raja Wangsa Isyana nu kungsi maréntah bisa disusur ti mimiti Karajaan Medang rék runtag saperti ieu di handap:

Sanggeus éta Karajaan Kahuripan kabagi dua.

Réferénsi 

Karajaan
Jawa Wétan